

PROJEKTS uz 15.01.2025.

vēlamais datums izskatīšanai: Attīstības komitejā 15.01.2025.

domē: 30.01.2025.

sagatavotājs: Miķelis Cinis

ziņotājs: Miķelis Cinis

 LĒMUMS

Ādažos, Ādažu novadā

2025. gada 30. janvārī **Nr.**«DOKREGNUMURS»

**Par jaunveidojamās ielas zemes vienību atdalīšanu detālplānojuma “Jaunzariņi” teritorijā, Eimuros**

Ādažu novada pašvaldības dome izskatīja SIA “VD Design” (reģistrācijas Nr.: 40203377484, juridiskā adrese: Ilūkstes iela 34 - 53, Rīga, Latvija, LV-1082, e-pasts: dvs.l@inbox.lv; turpmāk - iesniedzējs) 05.12.2024. iesniegumu (reģistrēts 09.12.2024. ar Nr. ĀNP/1-11-1/24/6698) ar lūgumu atļaut atdalīt ielu būvniecībai paredzētās zemes vienības detālplānojuma “Jaunzariņi” teritorijā.

Izvērtējot ar iesniegumu saistītos apstākļus, tika konstatēts:

1. Ādažu novada pašvaldības dome 30.05.2024. pieņēma lēmumu Nr.196 “Par detālplānojuma īpašumam "Jaunzariņi", Eimuros apstiprināšanu”, ar kuru tika apstiprināts detālplānojums nekustamajam īpašumam “Jaunzariņi”, Eimuros (turpmāk – Detālplānojums).
2. Detālplānojuma teritorijā ietilpst nekustamais īpašums “Jaunzariņi” ar kadastra Nr. 8044 009 0025, kas sastāv no zemes vienības "Jaunzariņi", Eimuros, Ādažu pag., Ādažu nov., ar kadastra apzīmējumu 8044 009 0025, 5.0600 ha platībā, ir ierakstīts Ādažu pagasta zemesgrāmatas nodalījumā Nr. 100000626150 un pieder iesniedzējam.
3. Detālplānojuma sastāvā ir izstrādāts zemes ierīcības plāns.
4. Saskaņā ar Detālplānojuma Teritorijas izmantošanas un apbūves nosacījumos ietverto īstenošanas kārtību Detālplānojumu ir paredzēts īstenot 4 kārtās, sākotnēji izstrādājot būvprojektus projektējamajai “A” ielai, pieslēgumam centralizētajiem tīkliem atbilstoši p/a “Carnikavas Komunālserviss” un SIA “Ādažu Ūdens” tehniskajiem noteikumiem un inženierkomunikācijām projektējamās “A” ielas sarkanajās līnijās (projektējamajās zemes vienībās Nr.20 un Nr.21).
5. Valsts valodas centrs 09.01.2025. ir sniedzis atzinumu Nr. 1-16.1/7 “Par oficiālā vietvārda piešķiršanu”, ar kuru saskaņots nekustamā īpašuma nosaukums “Zariņu iela”.
6. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
7. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
8. Nekustamā īpašuma valsts kadastra likuma 1.panta 14.punkts noteic, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese.
9. Ministru kabineta 03.05.2012. noteikumu Nr.263 “Kadastra objekta reģistrācijas un kadastra datu aktualizācijas noteikumi” 47.punkts noteic, ka, lai nekustamo īpašumu reģistrētu Kadastra informācijas sistēmā, ierosinātājs iesniegumam pievieno vietējās pašvaldības lēmumu par nekustamā īpašuma nosaukumu, ja tāds piešķirts.
10. Ministru kabineta 29.06.2021. noteikumu Nr.455 “Adresācijas noteikumi” 11.punkts noteic, ka pilsētu un ciemu teritorijās ielai pēc tās izbūves piešķir nosaukumu saskaņā ar teritorijas plānojumu, detālplānojumu vai zemes ierīcības projektu.
11. Ministru kabineta 29.06.2021. noteikumu Nr. 455 “Adresācijas noteikumi” 58. punkts noteic, ka pašvaldība nodrošina iesniegto datu atbilstību šo noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā.
12. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 15.4 punkts noteic, ka funkcionālās zonas lietošanas mērķus nosaka atbilstoši spēkā esošajam pašvaldības teritorijas plānojumam, lokālplānojumam vai detālplānojumam, kas attiecas uz konkrēto zemes vienību, tai skaitā zemei zem transformatora ēkas. Ja zemes vienība atrodas vairākās funkcionālajās zonās, katrai funkcionālajai zonai nosaka atbilstošos funkcionālās zonas lietošanas mērķus ar platību, kas atbilst funkcionālās zonas platībai attiecīgajā zemes vienībā.
13. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 15.8 punkts noteic, ka neapbūvētas apbūves zemes vienībai, ja nepieciešams, vietējā pašvaldība vienlaikus ar funkcionālās zonas lietošanas mērķa noteikšanu vai pēc funkcionālās zonas lietošanas mērķa noteikšanas nosaka atzīmes saskaņā ar šo noteikumu 8. pielikumu. Zemes vienībai var būt viena vai vairākas atzīmes.
14. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka lietošanas mērķi nosaka, ja tiek izveidota jauna zemes vienība vai zemes vienības daļa.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Nekustamā īpašuma valsts kadastra likuma 1.panta 14.punktu, Ministru kabineta 29.06.2021. noteikumu Nr.455 „Adresācijas noteikumi” 58.punktu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 15.4 punktu, 15.8 punktu un 16.1.punktu, Valsts valodas centra 09.01.2025. atzinumu Nr.1-16.1/7 kā arī ņemot vērā domes Attīstības komitejas 15.01.2025. atzinumu, Ādažu novada pašvaldības dome

**NOLEMJ:**

1. Atļaut atdalīt no zemes vienības "Jaunzariņi", Eimuros, Ādažu pag., Ādažu nov., ar kadastra apzīmējumu 8044 009 0025 jaunveidojamās ielas zemes vienības Nr.20 un Nr.21 atbilstoši detālplānojuma “Jaunzariņi” grafiskās daļas kartei “Zemes ierīcības plāns” (pielikums), kuras plānots iekļaut jaunveidojama nekustamā īpašuma sastāvā.
2. Izveidot jaunu nekustamo īpašumu un piešķirt tam nekustamā īpašuma nosaukumu “Zariņu iela”, kura sastāvā tiek iekļautas 2 zemes vienības - zemes vienība, kas zemes ierīcības plānā apzīmēta ar „Nr.20”, 0.5961 ha platībā (vairāk vai mazāk, cik izrādīsies pēc instrumentālās uzmērīšanas dabā) un zemes vienība, kas zemes ierīcības plānā apzīmēta ar „Nr.21”, 0.1201 ha platībā (vairāk vai mazāk, cik izrādīsies pēc instrumentālās uzmērīšanas dabā).
3. Noteikt funkcionālās zonas lietošanas mērķus atbilstoši tabulai:

|  |  |  |  |
| --- | --- | --- | --- |
| **Veiktā darbība** | **Numerācija detālplānojumā** | **Platība\*, ha** | **Projektētais lietošanas mērķis (lietošanas mērķa kods)** |
| noteikšana | Nr.20 | 0.5961 | Transporta infrastruktūras teritorija (kods TR) |
| noteikšana | Nr.21 | 0.1201 | Transporta infrastruktūras teritorija (kods TR) |

\* vairāk vai mazāk, cik tiks konstatēts pēc instrumentālās uzmērīšanas dabā.

1. Atlikušās zemes vienības, kas izveidosies pēc zemes vienības Nr.20 un Nr.21 atdalīšanas, saglabāt nekustamā īpašuma “Jaunzariņi” (kad. Nr. 8044 009 0025) sastāvā un:
	1. atlikušajai zemes vienībai, kuras sastāvā ir plānotās zemes vienības Nr.1 līdz Nr.10, 1.711 ha platībā (vairāk vai mazāk, cik izrādīsies pēc instrumentālās uzmērīšanas dabā) noteikt funkcionālās zonas lietošanas mērķi - Savrupmāju apbūves teritorija (kods DzS) un noteikt atzīmi “Neapgūta zeme”’;
	2. atlikušajai zemes vienībai, kuras sastāvā ir plānotās zemes vienības Nr.11 līdz Nr.19, noteikt dalīto funkcionālās zonas lietošanas mērķi platībai 1.406 ha (vairāk vai mazāk, cik izrādīsies pēc instrumentālās uzmērīšanas dabā) - Mežu teritorija (kods M) un platībai 1.308 ha (vairāk vai mazāk, cik izrādīsies pēc instrumentālās uzmērīšanas dabā) - Savrupmāju apbūves teritorija (kods DzS) un noteikt atzīmi “Neapgūta zeme”’.
2. Nosaukums ielai tiks piešķirts pēc tās izbūves un pieņemšanas ekspluatācijā.
3. Līdz būvniecības ieceres dokumentācijas (ielas izbūvei) iesniegšanai Ādažu novada būvvaldē Civillikumā noteiktajā kārtībā nodibināt ceļa servitūtu piekļuves nodrošināšanai caur zemes vienību ar kadastra apzīmējumu 8044 009 0004, kas ietilpst nekustamā īpašuma “Jaunkatlapas” ar kadastra Nr. 8044 009 0004 sastāvā.
4. Pašvaldības Centrālās pārvaldes Nekustamā īpašuma nodaļai ar lēmumu noteiktos funkcionālās zonas lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
5. Pašvaldības Centrālās pārvaldes Administratīvajai nodaļai lēmumu piecu darbdienu laikā pēc tā parakstīšanas nosūtīt Valsts zemes dienestam uz e-adresi un īpašniekiem uz e-pasta adresi.
6. Lēmuma izpildes kontroli veikt pašvaldības izpilddirektora vietniecei.
7. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Detālplānojuma grafiskās daļas plāns “Zemes ierīcības plāns” uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesn.: SIA “VD Design”, reģ.nr.: 40203377484, e-pasts: dvs.l@inbox.lv

IDRV:@

TPN:@

NĪN:@

AN: @

Miķelis Cinis, 26247571